Valmisolek kriisiks on ühtmoodi oluline nii traditsioonilises kui uue ajastu suhtekorralduses ning see peaks kuuluma iga ettevõtte kommunikatsioonistrateegiasse. Mõnikord see ongi nii ja kirja on pandud  taktikalised tegevused nagu YouTube'i kanali kasutamine, Facebookis või Twitteris sõnumi levitamine ja otsimootorite optimeerimine vastavalt kriisile. Need on vajalikud tegevused, kuid ainult taktikast ei piisa - vaja on strateegilist lähenemist. Kuna sihtrühmad ei tegutse kõikides võrgustikes, tuleks hoolega kaaluda, millistes üldse olla ning millistes kriisiks valmistuda. Selleks peab nii keskkonnad kui sihtrühmad prioretiseerima.